### Beslutning

Godkendt.

Afbud: Viola Jepsen

### Sagsfremstilling

## Resume og sagens baggrund

I forbindelse med budgetaftalen for 2024-2027 (punkt U46) er der afsat et rådighedsbeløb på 0,92 mio. kr. hvert år i årene 2024-2027 (i 2026-priser) til brug for indkøb og opsætning af loftslifte på plejehjem og hos borgere, der modtager hjemmepleje. Der søges om anlægsbevilling på 1,84 mio. kr., svarende til det samlede rådighedsbeløb i henholdsvis 2026 og 2027.

## Indstillinger

Direktøren indstiller,

1. at der gives en anlægsbevilling på 0,92 mio. kr. i 2026 til mobilitetsteknologi finansieret af det afsatte rådighedsbeløb.
2. at der gives en anlægsbevillingen på 0,92 mio. kr. i 2026 finansieret af det afsatte rådighedsbeløb i 2027, som fremrykkes til 2026.
3. den afledte drift opgøres og indarbejdes i forbindelse med budgetlægningen når anlægsprojektet er afsluttet.

## Behandling

Ældre- og Sundhedsudvalget, Økonomiudvalget, Kommunalbestyrelsen.

## Sagsfremstilling

Indførelsen af loftlifte har haft stor gevinst for både borgere og personale. For borgere sikre loftlifte en mere skånsom og værdig flytning, hvor borger får bedre muligheder for aktivt at deltage i flytningen. For personalet betyder loftlifte bedre arbejdsmiljø med færre belastende arbejdsstillinger, samt en mulighed for at frigive medarbejderressourcer, da flytning af borger med loftlift kun kræver 1 medarbejder, fremfor 2 medarbejdere ved manuel flytning.

Dette frigiver varme hænder til pleje af andre borgere, hvilket skaber en mere fleksibel arbejdsdag til glæde for både borgere og medarbejdere.

Udover gevinsterne i ovenstående vil fremskrivning af midlerne til indførelsen af loftlifte, også medføre at udgifterne til loftlifte hurtigere kan tjenes hjem igen, da udgifterne til medarbejderressourcer pr flytning halveres.

## Økonomiske konsekvenser

Der er afsat et rådighedsbeløb på 0,92 mio. kr. i 2026 og 2027 til mobilitetsteknologi.

Det foreslås, at rådighedsbeløbet i 2027 fremrykkes til 2026.

Restrådighedsbeløbet til mobilitetsteknologi udgør herefter 0 kr.

[adresse] bemærkninger er indarbejdet i sagen.

### Sagens forløb

08/12/2025 Ældre- og Sundhedsudvalget
Indstillingen anbefales.
10/12/2025 Økonomiudvalget
Anbefales.

Afbud: Bobby Jeppesen